Malashree: ರಾಮು ಹುಟ್ಟುಹಬ್ಬಕ್ಕೆ ಭಾವುಕರಾಗಿ ಪತ್ರ ಬರೆದ ನಟಿ ಮಾಲಾಶ್ರೀ ಇಂದು ನಿರ್ಮಾಪಕ ರಾಮು ಹುಟ್ಟಿದ ದಿನ. ಅವರಿದ್ದಿದ್ದರೆ ಇಂದು ಫ್ಯಾಮಿಲಿ ಜೊತೆ ಅದ್ಧೂರಿಯಾಗಿ ಹುಟ್ಟುಹಬ್ಬ ಆಚರಿಸಬಹುದಿತ್ತು. ಆದ್ರೆ ಕೊರೊನಾದಿಂದಾಗಿ ಇತ್ತೀಚೆಗೆ ನಿಧನರಾಗಿದ್ದಾರೆ. ಅವರಿಲ್ಲದ ಮೊದಲಹುಟ್ಟುಹಬ್ಬದ ನೆನಪಲ್ಲಿ ನಟಿ ಮಾಲಾಶ್ರೀ ತುಂಬಾ ಭಾವುಕರಾಗಿದ್ದಾರೆ. ಸೋಷಿಯಲ್ ಮೀಡಿಯಾದಲ್ಲಿ ಪೋಸ್ಟ್ ಹಾಕಿರುವ ನಟಿ ಮಾಲಾಶ್ರೀ, ರಾಮುಗೆ ಇಲ್ಲಿಂದಲೇ ಶುಭ ಹಾರೈಸಿದ್ದಾರೆ. ಮಕ್ಕಳ ಜೊತೆಗೆ ಹಾಗೂ ಮಾಲಾಶ್ರೀ ಜೊತೆಗಿರುವ ಫೋಟೊ ಶೇರ್ ಮಾಡಿಕೊಂಡಿದ್ದಾರೆ. ನೀವು ನನಗೆ ದೇವರ ವರವಾಗಿ ಬಂದ್ರಿ. ವರಗಳನ್ನ ಕೊಡುವ ದೇವರಾದ್ರಿ. ಈ ದಿನ ನನ್ನ ದೇವರ ಹುಟ್ಟುಹಬ್ಬ. 23 ವರ್ಷಗಳಲ್ಲಿ ನಿಮ್ಮ ಹುಟ್ಟುಹಬ್ಬವನ್ನ ನನ್ನ ಹುಟ್ಟುಹಬ್ಬವನ್ನಾಗಿ ಆಚರಿಸುತ್ತಾ ನನ್ನ ಉಸಿರಿಗೆ ಉಸಿರಾಗುತ್ತಾ ಬಂದಿದ್ದೀರಾ. ನನ್ನ ದಿನ ನೀವಾಗಿದ್ರಿ, ನನ್ನ ನಡೆ ನೀವಾಗಿದ್ರಿ, ನುಡಿ, ನಗು, ನೆಮ್ಮದಿ ನೀವಾಗಿದ್ರಿ. ನನ್ನ ಹೆಸರಿಗೆ ಬೆಳಕಾಗಿದ್ರಿ. ದಿನ ರಾತ್ರಿ ನನಗೆ ಬುದ್ದಿ ಹೇಳಿ ಬದುಕು ಬುನಾದಿ ಕಟ್ಟಿಕೊಟ್ಟ ಗುರುಗಳಾಗಿದ್ರಿ. ಮಕ್ಕಳ ಬದುಕನ್ನ, ಅವರ ಜೀವನವನ್ನ ಹಸನಾಗಿ ರೂಪಿಸಿದ ಫರ್ಫೆಕ್ಟ್ ಫಾದರ್ ಆಗಿದ್ರಿ. ನೀವೂ ದೂರವಾದ ಆ ಕ್ಷಣದಿಂದಲೂ ಈ ಪತ್ರ ಬರೆಯುತ್ತಿರುವ ಕ್ಷಣದವರೆಗೂ ನನ್ನ ಕಣ್ಣಲ್ಲಿ ನೀರು ಹೆಪ್ಪುಗಟ್ಟಿ ಕಣ್ಣು ಮಂಜಾಗ್ತಾನೆ ಇದೆ ಎಂದು ಭಾವುಕವಾಗಿ ಬರೆದಿದ್ದಾರೆ. ಕೊರೊನಾದಿಂದ ಚಿಕಿತ್ಸೆ ಪಡೆಯುತ್ತಿದ್ದ ಕೋಟಿ ರಾಮಜ ಎಪ್ರಿಲ್ 26ರಂದು ನಿಧನರಾಗಿದ್ದರು. ಪತಿ ಇಲ್ಲದ ಸಮಯದಲ್ಲಿ ಹುಟ್ಟುಹಬ್ಬದ ದಿನ ಬಂದಿದೆ. ಹಳೆಯ ಕಗಷಣವನ್ನೆಲ್ಲಾ ನೆನದು ನಟಿ ಮಾಲಾಶ್ರೀ ಭಾವುಕರಾಗಿದ್ದಾರೆ.